ኢትዮ ቴሌኮም 47 ቢሊዮን ብር ገቢ ማግኘቱን አስታወቀ
አዲስ አበባ፡- ኢትዮ ቴሌኮም ባለፈው በጀት ዓመት 45 ቢሊዮን ገቢ ለማግኘት አቅዶ 47 ነጥብ 7 ቢሊዮን ብር ማግኘቱን አስታወቀ፡፡ በበጀት ዓመቱም 247 ሺህ ሰዎች የሥራ ዕድል መፍጠሩን ገለጸ፡፡የኢትዮ-ቴሌኮም ዋና ሥራ አስፈጻሚ ወይዘሪት ፍሬህይወት ትናንት በሃያት ኤጀንሲ ሆቴል ኩባንያው በዓመቱ የሥራ አፈጻጸም ዙሪያ በሰጡት ጋዜጣዊ መግለጫ እንዳስታወቁት፤ ኩባንያው ባለፈው በጀት ዓመት 2012 ዓ.ም 45 ቢሊዮን ለማግኘት አቅዶ 47 ነጥብ ሰባት ቢሊዮን ብር ገቢ አግኝቷል፡፡ ገቢውም ከቀደመው ዓመት ጋር ሲነጻጸር 31 ነጥብ አራት በመቶ ዕድገት አሳይቷል፡፡ከገቢው የሞባይል ድምፅ 49 በመቶ፣ የኢንተርኔትና ዳታ 29 በመቶና ቀሪው 22 በመቶ ከተለያዩ አገልግሎቶች የተገኘ መሆኑን ገልጸው፤ ገቢው ከእቅዱ በመቶኛ ሲሰላ 105 ነጥብ አንድ በመቶ መሆኑን አብራርተዋል፡፡ለዕቅዱ ስኬትም የአገልግሎት ጥራትና ተደራሽነት ማደጉ፣ የደበኞችን አቅም ያገናዘበ የታሪፍ ማሻሻያዎች መደረጋቸው፣ 25 ነባር፣ 16 አዳዲስ የአገር ውስጥና የዓለም አቀፍ አገልግሎቶች መሻሻላቸው፣ የሠራተኞችና የአመራር ትጋት አስተዋጽኦ ማድረጋቸውን ገልጸዋል፡፡በበጀት ዓመቱም ኩባንያው
11 ነጥብ ሦስት ቢሊዮን
ብር ለመንግሥት ታክስ
መክፈሉን ፣ 10 ነጥብ
ሁለት ቢሊዮን ብር
(318 ነጥብ አራት ሚሊዮን
ዶላር) የብድር እዳ ከፍያ
መፈጸሙንም አስታውቀዋል። በአሁኑ
ጊዜ ኢትዮ ቴሌኮም
46 ነጥብ ሁለት ሚሊዮን
ደበኞች እንዳሉትም ጠቁመዋል።
ኢትዮ ቴሌኮም ምርትና
አገልግሎቱን ለደንበኞቹ የሚያደርሱ
249 ሺ አጋሮች እንዳሉት
አመልክተው፤ ከኩባንያው ጋር
ተዛማጅ በሆኑ ሥራዎች
ተሰማርተው የሥራና የገቢ
ዕድል የተፈጠረላቸው ዜጎች
ቁጥርም ከ287 ሺ
በላይ መድረሱን ገልጸዋል።
የቴሌ ኮም ማጭበርበር
የመሰረተ ልማቶች ውድመት
እና የሳይበር ጥቃት በበጀት
ዓመቱ ያጋጠሙ ዋና
ዋና ተግዳሮቶች እንደሆኑም
አመልክተዋል።ኢትዮ ቴሌኮም በአዲሱ በጀት ዓመት በክልል ዋና ዋና ከተሞች 4 ጂን ፤ በሌሎች አካባቢዎች ደግሞ 3 ጂን አገልግሎት መስጠት የሚያስችል የመሰረተ ልማት ግንባታ እንደሚከናውን ተናግረዋል።ኩባንያው 36 ሺ በላይ
ሠራተኞች ያሉት ሲሆን፤
በቀጣይ የአገልግሎት ጥራቱንና
አሠራሩን ለማሻሻልና የላቀ
አፈጻጸም ለማስመዝገብ ዝግጁ
መሆኑንም አስታውቀዋል።አዲስ ዘመን ሐምሌ 24/2012 ጌትነት ምህረቴ